laion/Wikipedia-Exotic huggingface dataset:
פאיד

פאיד (בערבית: فايد) היא עיר במחוז אסמאעיליה במצרים. אוכלוסייתה נאמדה ב-2021 בכ-35,006 תושבים. העיר ממוקמת כ-20 קילומטרים דרומית לאסמאעיליה על החוף המערבי של האגם המר הגדול. מיקומה הוא לערך באמצע הדרך לאורך תעלת סואץ. במקור, פאיד הייתה כפר דייגים; דגים מהאגמים המרים מבוקשים במיוחד במצרים בגלל איכותם ומחירם בהתאם. חקלאות בקנה מידה גדול יותר התפתחה רק מהמאה ה-19, מאז שתעלת אסמאעיליה (אנ') המודרנית (עוקבת אחר תעלת הפרעונים (אנ')) נחפרה והוצפה במהלך בניית תעלת סואץ. במהלך מלחמת העולם השנייה הוקמו בפאיד ובסביבתה מספר מחנות לשבויי מלחמה גרמנים, חיילי הקורפוס האפריקני הגרמני ויחידות של מדינות הציר שהוצבו באיטליה וביוון, ואזרחים גרמנים כלואים. המחנות אוכלסו על ידי כ-15,000 שבויים במחנה (במחנה הגדול ביותר) ונודעו בתנאים הגרועים ששררו בהם. לאחר מלחמת ששת הימים הובאו לאזור אלפי פלחים, ללא משפחותיהם, וגידלו גידולים חקלאיים לאורך תעלת המים המתוקים (המתפצלת מתעלת אסמאעיליה דרומה לאורך תעלת סואץ), בעיקר תירס ושומשום. על חוף האגם המר היו מספר בתי פאר של עשירים. ערב מלחמת יום הכיפורים, מנתה אוכלוסיית העיירה כ-10,000 נפש, ורובה התפרנסה מחקלאות ומעבודה בבסיסים צבאיים באזור. על פי מפת הקוד הצה"לית סיריוס, נקרא אזור העיירה בשם "דקדקן". העיירה נכבשה על ידי גדוד 50 בפיקוד יורם יאיר בתאריך 22 באוקטובר 1973, כחלק מהתמרון של כיתור הארמייה השלישית. עם כניסת כוחות צה"ל ברחו רוב תושבי העיירה ונותרו בה רק התושבים הזקנים וכ-2,000 פלאחים שניסו להמשיך לעסוק בחקלאות ולהציל את יבוליהם שסבלו מאספקת מים לקויה בעקבות הלחימה. לאחר כיבוש שדה התעופה פאיד והכשרתו לשדה תעופה של חיל האוויר הישראלי, הפכה פאיד ל"בירה הבלתי מוכתרת של אזור השליטה של צה"ל בגדה המערבית של תעלת סואץ" ושכן בה בסיס מפקדת האזור. ב-21 בפברואר פינה צה"ל את אזור פאיד ואת רוב שטחי הגדה המערבית של תעלת סואץ שהיו בשליטתו. פאיד שוכנת לחופו המערבי של האגם המר הגדול. ממערב לה עוברת מצפון לדרום תעלת המים המתוקים. ממערב לה נמצא חלקו הצפוני של רכס גבעות גבל ג'ניפה. כ-3 ק"מ מדרום מערב לעיירה מצוי ג'בל שברוית (Jebel Shabrawat) שגובהו 214 מטר מעל פני הים. מאז יוני 1941, שוכן בפאיד בית קברות צבאי בריטי ובו כ-1,174 קברים לחללים של חילות המשמר של הצבא הבריטי שהוצבו באזור, וכן לאסירים הגרמנים של המחנות. בית הקברות מתוחזק על ידי ועדת חבר העמים לקברי מלחמה. בין היתר, קבורים בבית העלמין שישה חללי מערכות ישראל ששירתו בבריגדה היהודית בצבא הבריטי. שדה התעופה פאיד מדיה וקבצים בנושא פאיד בוויקישיתוף Egypt: Governorates, Major Cities & Towns - Population Statistics, Maps, Charts, Weather and Web Information אלפיים פלאחים נותרו באיזור פאיד, על המשמר, 4 בנובמבר 1973 יגאל דרוקר, תושביה הזקנים של העיירה פאיד בחרו להישאר בבתיהם, על המשמר, 24 באוקטובר 1973 אלישיב שמשי, "בהם יותר מכול: על סוד ההצלחה של צה"ל", הוצאת משרד הביטחון, 2005, עמ' 96 פאיד נהפכה לעיר רפאים ערב פינוייה על ידי צה"ל, מעריב, 21 בפברואר 1974 יעקב ארז, צבא מצרי נכנס לשטח האחרון שפונה על ידי צה"ל ממערב לתעלה, מעריב, 22 בפברואר 1974 FAYID WAR CEMETERY, באתר ועדת חבר העמים לקברי מלחמה בית העלמין הבריטי מצרים-פאיד, באתר "יזכור"
מילוסלב בלהניק

מילוסלב בלהניק (בצ'כית: Miloslav Blahník‏; 22 בדצמבר 1927 – 15 בדצמבר 2017) היה איש צבא ופוליטיקאי צ'כוסלובקי. שימש כראש המטה הכללי של צ'כוסלובקיה בין 1979-1987, וכסגן ראש המטה הכללי של ברית ורשה בין 1987–1990. כמו כן היה חבר האספה הפדרלית בין 1979–1988. בלהניק נולד בפלזן ב-22 בדצמבר 1927. ב-1950 הוא התגייס לצבא צ'כוסלובקיה. הוא שימש כראש מטה דיוויזיית הטנקים ה-4, וב-1970 הועבר לשמש כראש מטה הארמייה ה-1. שנה לאחר מכן הוא עבר להיות מפקד הארמייה. ב-1975 הוא מונה לסגן ראש המטה הכללי. ב-26 בנובמבר 1979 הוא מונה לראש המטה הכללי, ובמקביל נבחר לחבר האספה הפדרלית עד 1988. ב-13 באוקטובר 1987 הוא פרש מתפקיד רמטכ"ל הצבא הצ'כוסלובקי, ומונה לסגן ראש המטה הכללי של ברית ורשה. הוא עזב את הצבא ב-1990. מילוסלב בלהניק באתר משרד ההגנה הצ'כי מילוסלב בלהניק באתר valka
מד בירמינגהאם

מד בירמינגהאם הוא מד למדידת תיל, ומשמש גם לציון עובי או קוטר של מחטים היפודרמיות(אנ') ומוצרי צינור. מד בירמינגהאם ידוע גם בתור מד חוט הברזל של Stubs או מד חוט בירמינגהאם. מד בירמינגהאם מכונה לעיתים קרובות בפשטות מד (באנגלית Gauge), ונכתב בקיצור G. המד מתחיל במספר 5Ø או 00000, המתאים לגודל הגדול ביותר של 0.500 אינץ' (12.7 מילימטרים), וממשיך עד מספר 36, המתאים לגודל הקטן ביותר של 0.004 אינץ' (0.10 מילימטרים). צעדי הגדילה בין המדידים נעים בין 0.001 אינץ' (0.025 מילימטרים) בין מספרים גבוהים ל 0.046 אינץ' (1.2 מילימטרים) בין שני מספרי המדד הנמוכים ביותר ואינם תואמים לתבנית מתמטית מסוימת, אם כי לרוב השלבים מצטמצמים עם הגדלת מספר המדדים. לגבי חוט וצינורות עדינים, מספר המדד משמש לציון הקוטר החיצוני של המוצר, בעוד שעבור צינורות מכניים גדולים יותר, מספר המדד מציין את עובי הדופן ללא תלות בגודל הכולל של הצינור. ברפואה, מד ברמינגהאם מציין את הקוטר החיצוני של מחטים היפודרמיות, צנתרים, צינורית רפואית(אנ') ועובי חוטי תפרים. הוא פותח במקור באנגליה של תחילת המאה ה-19 לשימוש בייצור חוטים, והחל להופיע בסביבה הרפואית בתחילת המאה ה-20. מערכת נפוצה נוספת למדידת מחטים היא סולם הצנתרים הצרפתי. מחטים היפודרמיות זמינות במגוון רחב של קטרים חיצוניים המתוארים לפי מספרי מד. מספרי מד קטנים יותר מצביעים על קטרים חיצוניים גדולים יותר. הקוטר הפנימי תלוי גם במד וגם בעובי הדופן. הטבלה הבאה מציגה קוטר פנימי נומינלי ועובי דופן עבור מחטים רגילות. למחטים דקיקות (לא מוצגות) יש קטרים חיצוניים זהים אך קטרים פנימיים גדולים יותר עבור מד נתון. עירוי דם מהיר דרך מחטים 23G או קטנות יותר עלול לגרום להמוליזה (קריעת כדוריות דם אדומות). זה כולל צנתר ורידי היקפי וצנתרים ורידים מרכזיים. המדד בהשוואה לקוטר החיצוני זהה לזה של המחטים, אך קידוד הצבע שונה. מדיה וקבצים בנושא מד בירמינגהאם בוויקישיתוף Iserson KV (1987). "The origins of the gauge system for medical equipment". J Emerg Med. 5 (1): 45–8. doi:10.1016/0736-4679(87)90009-6. PMID 3295010. Sheet Metal Gauge Size Data – Engineers Edge Steven M. Yentis, Nicholas P. Hirsch, James Ip, Anaesthesia and Intensive Care A-Z E-Book: An Encyclopedia of Principles and Practice, Elsevier Health Sciences, 2013-04-22. (באנגלית) Machinery's Handbook 27. New York, NY: Industrial Press, Inc. 2004. p. 2520. מפת הגדלים "Hypodermic Needle Gauge Chart". Medical Tube Technology, Inc. נבדק ב-20 במרץ 2012. {{cite web}}: (עזרה) לא מוגדר במדויק, ועשוי להשתנות עבור כל מד נתון. "ISO 6009:2016 Hypodermic needles for single use -- Colour coding for identification". International Organization for Standardization. Publication date: 2016-08 Miller, Michal A.; Schlueter, Annette J. (2004). "Transfusions via hand-held syringes and small-gauge needles as risk factors for hyperkalemia". Transfusion. 44 (3): 373–381. doi:10.1111/j.1537-2995.2004.00653.x. ISSN 0041-1132. PMID 14996194. Page 110 in: Edward Doyle (2007). Pediatric Anesthesia. OUP Oxford. ISBN 978-0-19-920279-9.
גלינקה

האם התכוונתם ל... יליזבטה גלינקה – אשת ציבור רוסית מיכאיל גלינקה – מלחין רוסי צבי גלינקה – פרופסור ישראלי לבוטניקה גלינה קלינקה
מירוסלב ואצק

מירוסלב ואצק (בצ'כית: Miroslav Vacek‏; 26 באוגוסט 1935 – 31 בדצמבר 2022) היה איש צבא ופוליטיקאי צ'כי. שימש כראש המטה הכללי של צבא צ'כוסלובקיה בין 1987-1989. לאחר מכן שימש כשר ההגנה האחרון של צ'כוסלובקיה בתקופת השלטון הקומוניסטי, והראשון לאחר מהפכת הקטיפה. כמו כן שימש כחבר בית הנבחרים הצ'כי בין 1996–1998. ואצק נולד בקולין ב-26 באוגוסט 1935. ב-1956 הוא התגייס לצבא צ'כוסלובקיה, וב-1967 הוא סיים את לימודיו באקדמיה הצבאית בברנו. ב-1976 הוא מונה למפקד הדיוויזיה הממונעת ה-20. ב-1979 הוא הועבר לתפקיד סגן מפקד הארמייה ה-1. ב-1982 הוא הפך להיות מפקד הארמייה. ב-1985 הוא מונה לסגן מפקד המחוז הצבאי המערבי. ב-24 במאי 1986 הוא נבחר לחבר המועצה הפדרלית. ב-13 באוקטובר 1987 הוא מונה לראש המטה הכללי של צ'כוסלובקיה. בתקופת כהונתו, הוא ניצל את התרופפות השליטה הסובייטית בצ'כוסלובקיה כדי להקטין את הצבא הצ'כוסלובקי ולהפוך אותו למותאם יותר לימי שלום. ב-3 בדצמבר 1989 הוא הפך לשר ההגנה בממשלתו של לדיסלב אדמק. חרף היותו קומוניסט נלהב, הוא שיתף פעולה עם מהפכת הקטיפה והשתמש במעמדו כדי לסייע לה. הוא הורה לפרק את הביצורים בגבול עם גרמניה המערבית ואוסטריה, וכך הפסיק את ניתוקה של צ'כוסלובקיה מהמערב. הוא ביטל את שליטת המפלגה הקומוניסטית בצבא, וצמצם את שירות החובה משנתיים ל-18 חודשים. גם לאחר השלמת המהפכה, כאשר צ'כוסלבקיה הפכה לרפובליקה דמוקרטית, ואצ'ק נותר שר ההגנה. הוא שרד בתפקיד בשתי הממשלות בראשותו של מריאן צ'אלפה. למרות שנותר קומוניסט נלהב, ונחשב לשריד מהמשטר הישן, הנשיא ואצלב האוול ראה בו מומחה הכרחי. בסופו של דבר, בעקבות לחץ ציבורי עז, צ'אלפה נאלץ לפטר אותו ב-17 באוקטובר 1990. ב-1991 הוא פרש מצבא צ'כוסלובקיה. ואצ'ק הצטרף למפלגה הקומוניסטית של בוהמיה ומוראביה, וב-1 ביוני 1996 נבחר לבית הנבחרים הצ'כי. הוא שרד בתפקיד קדנציה אחת עד 19 ביוני 1998. מירוסלב ואצ'ק באתר הפרלמנט הצ'כי מירוסלב ואצ'ק באתר valka
אנטון סלימאק

אנטון סלימאק (בסלובקית: Anton Slimák‏; 29 בדצמבר 1941 – 26 בנובמבר 2020) היה לוטננט גנרל סלובקי, אשר שימש כראש המטה הכללי של צ'כוסלובקיה בין 1990–1991. סלימאק נולד ב-29 בדצמבר 1941 בעיירה סווטי יור שבסלובקיה. ב-1959 הוא התגייס לצבא צ'כוסלובקיה. הוא למד בבית הספר הצבאי יאן ז'יז'קה במורבסקה טרבובה ולאחר מכן באקדמיה הצבאית בברנו, לפני שמונה לראש מחלקת המודיעין של דיוויזיית הטנקים ה-9. לאחר שלמד באקדמיה הצבאית במוסקבה, הוא מונה לראש מטה הדיוויזיה הממונעת ה-15. בספטמבר 1988 הוא מונה לראש המודיעין הצבאי. ב-27 בדצמבר 1989 הוא מונה לראש המטה הכללי של צ'כוסלובקיה. הוא היה הסלובקי הראשון והיחיד שהגיע לתפקיד שעד אז מילאו אותו צ'כים בלבד. סלימאק היה הרמטכ"ל הראשון שנכנס לתפקיד לאחר מהפכת הקטיפה וביטול השלטון הקומוניסטי בצ'כוסלובקיה. הצבא הצ'כוסלובקי נאלץ לעבור ארגון מחדש. במהלך מלחמת המפרץ, שלח סלימאק את אנשי היחידה ללוחמה כימית של צבא צ'כוסלובקיה לעיראק במטרה לסייע לכוחות בנות הברית. ב-14 במרץ 1991, פוטר סלימאק מתפקידו בידי נשיא צ'כוסלובקיה ואצלב האוול. ב-1993 התפרקה צ'כוסלובקיה והפכה לשתי מדינות נפרדות: צ'כיה וסלובקיה. סלימאק עזב את צ'כיה וחזר למולדתו סלובקיה. הוא התגייס לצבא סלובקיה ושרת בו עד 1995. אנטון סלימאק באתר משרד ההגנה הצ'כי אנטון סלימאק באתר valka אנטון סלימאק באתר משרד ההגנה הצ'כי אנטון סלימאק באתר valka 30 let zpět: Odvolání náčelníka generálního štábu Československé armády
רוג'ר סיסרו

רוג'ר סיסרו (בגרמנית: Roger Cicero;‏ 6 ביולי 1970 - 24 במרץ 2016) היה זמר גרמני. סיסרו נולד בברלין והוא בנם של הפסנתרן יוג'ין סיסרו והרקדנית לילי סיסרו, הוא למד בקונסרבטוריון בבאדן-וירטמברג, שם הוכשר בנגינה בפסנתר ובגיטרה. מ-1991 ועד 1996 למד בבית ספר למוזיקה בהולנד. ב-2005 הוציא את האלבום הראשון שלו "There I Go" ב-2007 היה נציג גרמניה באירוויזיון עם השיר "Frauen regier'n die Welt" והגיע למקום ה-19. ב-2008 שיחק בסרט "הילדה", סרט ביוגרפי על הילדגרד קנף, הוא דיבב את הנסיך נאבין בדיבוב לגרמנית של הסרט הנסיכה והצפרדע. מדיה וקבצים בנושא רוג'ר סיסרו בוויקישיתוף אתר האינטרנט הרשמי של רוג'ר סיסרו רוג'ר סיסרו, ברשת החברתית פייסבוק רוג'ר סיסרו, במסד הנתונים הקולנועיים IMDb (באנגלית) רוג'ר סיסרו, באתר AllMovie (באנגלית) רוג'ר סיסרו, באתר אפל מיוזיק (באנגלית) רוג'ר סיסרו, באתר ספוטיפיי רוג'ר סיסרו, באתר Last.fm (באנגלית) רוג'ר סיסרו, באתר AllMusic (באנגלית) רוג'ר סיסרו, באתר MusicBrainz (באנגלית) רוג'ר סיסרו, באתר דיזר רוג'ר סיסרו, באתר Yandex.Music (ברוסית) רוג'ר סיסרו, באתר Discogs (באנגלית) רוג'ר סיסרו, באתר Songkick (באנגלית) רוג'ר סיסרו, באתר בילבורד (באנגלית) רוג'ר סיסרו, באתר טיידל (באנגלית) רוג'ר סיסרו, באתר "Find a Grave" (באנגלית)
קרל פצל

קרל פצל (בצ'כית: Karel Pezl‏; 14 בספטמבר 1927 – 10 באוקטובר 2022) היה גנרל ארמייה צ'כי. שימש כראש המטה הכללי האחרון של צ'כוסלובקיה, וכראש המטה הכללי הראשון של צ'כיה. פצל נולד בדומז'ליצה ב-14 בספטמבר 1927. ב-1948 הוא התגייס לצבא צ'כוסלובקיה, ולמד באקדמיה הצבאית בהראניצה. עד 1951 הוא עבד כמדריך בבתי ספר צבאיים. לאחר מכן למד באקדמיה הצבאית בפראג עד 1953. בין 1953–1955 הוא שימש כראש מחלקת המבצעים של הדיוויזיה הממוכנת ה-8 בקולין. באפריל 1955 מונה למפקד מחלקת המבצעים של הקורפוס ה-2 בפיסק. בין 1956–1958 שימש כראש הקבוצה המבצעית של המחוז הצבאי ה-1 (פראג). באוגוסט 1961 עבר לתפקיד ראש מחלקת המבצעים של הארמייה ה-1. ב-1965 הוא החל למלא תפקידים במטה הכללי. ב-1971 הוא סולק מהצבא מסיבות פוליטיות, והחל לעבוד כשוער במלון אינטרהוטל בפראג. ב-1972 החל לעבוד כחוקר במכון לחקר התקשורת בפראג. בעקבות מהפכת הקטיפה, הוא הפך ליועץ במשרד ההגנה, ובאפריל 1991 הוחזר לצבא בדרגת גנרל-פורצ'יק. ב-1 במאי של אותה שנה, הוא מונה לראש המטה הכללי של הצבא הצ'כוסלובקי. בתחילת שנת 1993, התפרקה צ'כוסלובקיה והפכה לשתי מדינות נפרדות: צ'כיה וסלובקיה. גם הצבא הצ'כוסלובקי התפצל לשני צבאות נפרדים. פצל נותר בתפקיד ראש המטה הכללי של הצבא הצ'כי. ב-24 בפברואר של אותה שנה, הוא הועלה לדרגת גנרל-פולקובניק. ב-30 ביוני הוא סיים את הקדנציה שלו ופרש מהצבא. הוא הפך ליועצו הצבאי של הנשיא ואצלב האוול, שב-30 בספטמבר 1993 קידם אותו לדרגת גנרל ארמייה. קרל פצל באתר משרד ההגנה הצ'כי קרל פצל באתר valka
זאב נגבי

זאב וולודיה נגבי (1915–1991) היה שופט בבית הדין הארצי לעבודה. נולד בעיר ביאליסטוק שבפולין לברטה וד"ר משה קצנלסון. בין השנים 1934–1937 למד וסיים תואר במשפטים באוניברסיטה בוארשה. בשנת 1942 עלה לארץ והצטרף לקיבוץ שדה נחום. בשנת 1947 קיבל את רישיון לעריכת דין. במלחמת העולם השנייה התגייס לצבא הבריטי ובשנת 1948 התגייס לצה"ל ושירת בשירות המשפטי. בין השנים 1949 ל-1972 עבד במשרד המשפטים במחלקת חקיקה ושימש בין היתר עוזר ליועץ המשפטי לממשלה. בשנת 1957 נשלח על ידי המשרד להשתלמות באוניברסיטת הרווארד בארצות הברית, ממנה קיבל תואר L.L.M. בשנת 1961 יצא פעם נוספת ללימודים בהרווארד וקיבל תואר ד"ר למשפטים כשהוא מתמחה במשפט השוואתי בדגש על המשפט הסובייטי. במסגרת עבודתו במשרד המשפטים, שימש נגבי בין היתר כיועץ המשפטי של ועדת העבודה של הכנסת במשך כ-20 שנים עד מינויו לשופט. נגבי שימש בין היתר גם כחבר הוועד הארצי של איגוד המשפטנים והיה מועמד מטעם מפ"ם ובילתי מפלגתיים לוועידה ה-10 של ההסתדרות. בשנת 1972 מונה לכהן כשופט בבית הדין האזורי לעבודה בירושלים, ובשנת 1977 לשופט הראשי של בית הדין האזורי. בשנת 1982 מונה לכהן כשופט בבית הדין הארצי לעבודה, וכיהן בתפקיד עד פטירתו ב-29 באוגוסט 1996. במהלך כהונתו כשופט עסק בין היתר בבקשות לצווי מניעה כנגד שביתות של ההסתדרות הרפואית, ארגון הפרקליטים ועובדי רשות השידור. במהלך כהונתו פרסם גם חוברת להסברת החוקים להגנת הדייר לציבור הרחב. זאת, בין היתר על רקע העובדה שכיועץ משפטי היה מעורב בתהליכי ניסוח וחקיקת חוק הבתים המשותפים. נקבר בבית העלמין הר המנוחות. זוגתו הייתה עליזה לבית קצנלסון ובנו היה העיתונאי והפרשן המשפטי משה נגבי. זאב נגבי באתר הרשות השופטת. זאב נגבי, עם חקיקת חוק המקרקעין החדש, האוניברסיטה העברית זאב נגבי באתר חברה קדישא ירושלים 'שכר הטרחה' של זאב נגבי, על המשמר, 14 ביוני 1972 מודעה, על המשמר, 13 ביולי 1954 נבחר ועד ארצי של איגוד המשפטנים בועה"פ, על המשמר, 7 במאי 1965 רשימת מועמדי מפ"ם לועידה (מספר 768), על המשמר, 14 בספטמבר 1965 כתבה על מינויו, על המשמר, 2 ביוני 1972 הרופאים יתעלמו כנראה מהצו של ביה"ד, אינם מודים שנקטו עיצומים, מעריב, 7 בנובמבר 1980 נדחתה בקשת המדינה לאסור שביתת הפרקליטים, על המשמר, 7 בדצמבר 1976 שידורי הטלויזיה שבתו אתמול 3 שעות והתחדשו אחרי התערבות בי״ד לעבודה, על המשמר, 14 בנובמבר 1972 מודעה, על המשמר, 30 בספטמבר 1973 עו"ד יוסף סיני, זאת תורת דירה בבית משותף, חרות, 21 בפברואר 1958
נבו-נדין-זרי

נבו-נדין-זרי (Nabû-nādìn-zēri) היה מלך בבל ב־733–732 לפנה"ס, בנו ויורשו של נבונצר (747–734 לפנה"ס). שמו המלא נבו-נדין-זרי, מופיע רק ברשימת המלכים הבבליים A. בכרוניקת המלכים מנבונצר ועד שמש-שום-אוכין הידועה ככרוניקה 1, הוא מכונה נדין או נדינו. הקאנון של תלמי נותן את שמו כ-Νάδιος או Νάβιος, בדומה לגרסת הכרוניקה של שמו. נבו-נדין-זרי עלה לשלטון זמן קצר לאחר הפלישות הראשונות של המדינה הנאו-אשורית שהתעצמה. הוא היה אחד מהמלכים שהיו בן זמנו של תגלת-פלאסר השלישי, המלך האשורי שעתיד לימים (729 לפנה"ס) לכבוש את בבל. בשנה השנייה למלכותו, הוא הופל ונהרג בהתקוממות בראשות Nabû-šuma-ukīn, פקיד פרובינציאלי, שבתורו ישב על כס המלכות קצת יותר מחודש עד שהודח על ידי נבו-מוכין-זרי. לא נשתמרו טקסטים ידועים מתקופת שלטונו הקצרה. הפלת השושלת שלו והחלפתה במורד, אולי סיפקו לתגלת-פלאסר השלישי תירוץ לפלוש לבבל. Kinglist A, BM 33332 iv. Chronicle 1, I 13–15. A. K. Grayson (1975). Assyrian and Babylonian chronicles. J. J. Augustin. p. 229. J. A. Brinkman (2001). "Nabû-nādin-zēri". In Erich Ebeling; Bruno Meissner; Dietz Otto Edzard (eds.). Reallexikon der Assyriologie und vorderasiatischen Archäologie: Nab-Nuzi. Walter de Gruyter. pp. 29–30. J. A. Brinkman (1984). Prelude to Empire: Babylonian Society and Politics, 747-626 B.C. Vol. 7. Philadelphia: Occasional Publications of the Babylonian Fund. pp. 41–42.
אין לאן לברוח

אין לאן לברוח (באנגלית Nowhere to Run) זהו הספר הראשון בסדרת הספרים 'בלי מעצורים', סדרת ההמשך של '39 רמזים'. איימי ודן קהיל, שני ילדים אמריקאים שהוריהם מתו כשהיו צעירים, מגלים שהם שייכים למשפחה החזקה ביותר בעולם, משפחת קהיל, השומרת במשך מאות שנים מתכון לשיקוי הגורם לשותה אותו לקבל יכולות על עד למותו לאחר שבוע. בסדרה הראשונה מגלים השניים את רכיבי השיקוי ואת אופן הכנתו ומאחדים את שאר משפחת קהיל לאחר מאות שנים של מחלוקות וסכסוכים. איימי ודן קהיל מגלים שסוד השיקוי התגלה, ונמצא כעת בידיו של אדם בשם ג'יי ראתפורד פירס, איש תקשורת מפורסם. כשהשיקוי בידיו בווריאציות שונות המאפשרות לו לשתות את השיקוי באופן חלש יותר שלו מבלי למות, הוא רודף אחריהם בידיעה שהם היחידים בעולם שיודעים את אופן הכנת השיקוי מלבדו. איימי ודן מגלים שאוליביה קהיל, אשתו של גדעון קהיל, מייסד משפחת קהיל, שיצר את השיקוי בניסיון למנוע את התפשטות המגפה השחורה שהשתוללה בזמנם, מצאה שיקוי נגד, והם מחליטים ליצור אותו כדי לתת ממנו לפירס בעורמה. השיקוי מכיל שבעה מרכיבים, וכל אחד מהם נמצא בתרבות אחרת שכבר נכחדה מן העולם. המרכיב הראשון הוא שפם של נמר אנטולי שנכחד כבר. איימי ודן יוצאים למסע בהרים של טורקיה ואיטליה. בעזרתם של אטיקוס רוזנבלום, חברו הטוב ביותר של דן, ואחיו ג'ייק, הם מוצאים את השפם. 39 רמזים 39 רמזים - דמויות ג'וד ווטסון, אין לאן לברוח, מודן הוצאה לאור, 2015 https://www.e-vrit.co.il/Product/5265, באתר "עברית"
הנבלים מהוואלי

הנבלים מהוואלי (באנגלית: The Villains of Valley View) היא סדרת טלוויזיה קומית-אמריקאית שנוצרה על ידי כריס פיטרסון ובריאן מור, ששודרה לראשונה בערוץ דיסני ב-3 ביוני 2022 ובישראל הסדרה שודרה לראשונה ב-1 בספטמבר 2022. הסדרה זמינה בדיסני+ החל מ-4 באוקטובר 2023. העונה הראשונה הסתיימה בערוץ דיסני ב-2 בדצמבר 2022 ובישראל העונה הראשונה הסתיימה ב-12 בינואר 2023. העונה השנייה שודרה בערוץ דיסני ב-15 ביוני 2023 והסתיימה ב-1 בדצמבר 2023, ובישראל העונה השנייה שודרה ב-5 באוקטובר 2023 והסתיימה ב-6 ביוני 2024. ב2 באוקטובר 2024, הסדרה בוטלה לאחר 2 עונות. ויק הוא מדען מטורף שהתחתן עם אווה שהיא אלקטרה. יש להם שלושה ילדים, ג'ייק, איימי וקולבי והם היו חלק מקבוצת נבלים בשם ליגת הנבלים בראשות האוניקס המרושע ופעלה בעיר סנטרופוליס. כאשר אוניקס מעביר את אווה לקידום למפקד הראשי לטובת סלית'ר, איימי מנסה לגרום לאוניקס לשקול מחדש את דעתו ואוניקס מעליב את משפחתה. איימי תוקפת את אוניקס כנקמה ומשפחתה בורחת מהעיר. בסופו של דבר הם מתיישבים בוואלי ויו, טקסס, תחת הכינוי של משפחת מאדן, שם הם עובדים כדי לשמור על חיים רגילים תוך ניסיון לשמור על עצמם שלא יימצאו על ידי השלטונות, גיבורי-העל ואנשיו של אוניקס. הם מתיידדים עם נכדתה של בעלת הבית הארטלי. איימי / הרס (איזבלה פאפאס) - היא נערה מתבגרת ונבלת-על שהכוח שלה הוא קולות ממש חזקים והרסניים. והיא זאת שאילצה את משפחתה לברוח. צינית. קולבי / צורה מהירה (מלכאי ברטון) - האח הצעיר של איימי וג'ייק שצובר יכולות שינוי צורה לאחר שמלאו לו שלוש עשרה שנים. לפני שקיבל את שמו האמיתי קראו לו "מספר 3". מאוחר יותר מתגלה קולבי כנבחר, נבל מכל דור שמפתח מספר כוחות. לאורך הסדרה, הוא זכה במהירות-על, אי-נראות, התחדשות, מניפולציה קינטית, העברת כוח באמצעות חבטות אגרוף וציפה. מלאכי בארטון גם מדבב את קולבי כשהוא בצורות שונות. ג'ייק / כאוס (ריד הורסטמן) - אח של איימי וקולבי. הוא רוצה להפוך להיות טוב. וכוח העל שלו הוא חוזק. הארטלי (קיידן מולר-ג'אנסן) - השכנה של משפחת מאדן (נבלי-העל), וחברה הכי טובה של איימי שלומדת שמשפחת מאדן הם נבלי-על ויק (ג'יימס פטריק סטוארט) - האבא ובעלה של אווה. גאון וממציא מכשירים. עד אמצע עונה 2 כולם חשבו שהכוח שלו זה להיות גאון, אבל בפרק 10 בעונה 2 גילו שהוא בא ממשפחת גיבורי על והכוח שלו היה אש, עד שאחיו לקח לו אותו כי הפך לנבל. אווה/זרם (לאקי דייוויס) -האמא במשפחה, הכוח שלה זה ברקים כתומים חזקים. ב-10 בדצמבר 2021, הוכרז כי ערוץ דיסני החל בהפקה בלוס אנג'לס ב-Meet the Mayhems, שתוכנן במקור לשידור בכורה בקיץ 2022. הסדרה נוצרה על ידי כריס פיטרסון ובריאן מור, המשמשים גם כמפיקים ומנהלי שואוראנס. ב-28 באפריל 2022, הוכרז שהסדרה, תחת הכותרת החדשה הנבלים מהוואלי, תעלה לשידור ב-3 ביוני 2022. ב-23 באוגוסט 2022, הסדרה חודשה לעונה שנייה, ששודרה לראשונה ב-15 ביוני 2023. "הנבלים מהוואלי", במסד הנתונים הקולנועיים IMDb (באנגלית) "הנבלים מהוואלי", באתר Rotten Tomatoes (באנגלית) "הנבלים מהוואלי", באתר דיסני+ סדרות (באנגלית) "הנבלים מהוואלי", במסד הנתונים הקולנועיים KinoPoisk (ברוסית)
זיגי

האם התכוונתם ל... זיגי (סדרת טלוויזיה) זיגי (כפר בקפריסין) בר אובלס זיגי מארלי זיגי סטארדסט (שיר) – שיר שנכתב והוקלט על ידי המוזיקאי הבריטי דייוויד בואי עבור אלבום הקונספט שלו "The Rise and Fall of Ziggy Stardust and the Spiders from Mars" משנת 1972
אולכסנדר פיחאליונוק

אולכסנדר אולכסנדרוביץ' פיחאליונוק (באוקראינית: Олександр Олександрович Піхальонок; נולד ב-7 במאי 1997 בדונצק שבאוקראינה) הוא כדורגלן אוקראיני המשחק בעמדת הקשר בקבוצת דניפרו-1 מליגת העל האוקראינית ובנבחרת אוקראינה. פיחאליונוק גדל במחלקת הנוער של שחטאר דונצק. ב-31 במאי 2017 ערך את הופעת הבכורה שלו בקבוצה הבוגרת של המועדון, בתיקו 1-1 נגד אולקסנדריה במסגרת ליגת העל האוקראינית לעונת 2016/2017. בסך הכל ערך שבע הופעות ליגה במדי המועדון. ב-13 בפברואר 2018 הושאל פיחאליונוק למשך עונה וחצי למריופול מליגת העל האוקראינית. הוא ערך 36 הופעות ליגה במהלך תקופת ההשאלה, בהן הבקיע חמישה שערים. ב-2 באוקטובר 2020 הושאל פיחאליונוק למשך עונה אחת לדניפרו-1 מליגת העל האוקראינית. במהלך תקופת ההשאלה ערך 14 הופעות ליגה, ולאחריה חתם על חוזה קבוע במועדון. ב-8 ביוני 2022 ערך פיחאליונוק את הופעת הבכורה שלו בנבחרת אוקראינה, בניצחון 1-0 על נבחרת אירלנד במסגרת ליגת האומות 2022/2023. שחטאר דונצק אליפות אוקראינה (2): 2016/2017, 2019/2020 אולכסנדר פיחאליונוק, ברשת החברתית אינסטגרם אולכסנדר פיחאליונוק, באתר Transfermarkt אולכסנדר פיחאליונוק, באתר Soccerway אולכסנדר פיחאליונוק, באתר WorldFootball.net אולכסנדר פיחאליונוק, באתר National Football Teams אולכסנדר פיחאליונוק, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אולכסנדר פיחאליונוק".
הרולד מדינה

הרולד ג'ושוע מדינה (בספרדית: Harold Joshua Medina; נולד ב-30 בינואר 2002 בבלופילדס שבניקרגואה) הוא כדורגלן ניקרגואי המשחק בעמדת הקשר בקבוצת ריאל אסטלי מליגת העל הניקרגואית ובנבחרת ניקרגואה. מדינה גדל במחלקת הנוער של ריאל אסטלי, ובשנת 2019 החל לשחק בקבוצה הבוגרת של המועדון במסגרת ליגת העל הניקרגואית. בארבע העונות הראשונות שלו בקבוצה הבוגרת של המועדון ערך 110 הופעות ליגה, בהן הבקיע 20 שערים. ב-10 באוקטובר 2020 ערך מדינה את הופעת הבכורה שלו בנבחרת ניקרגואה, בתיקו 1-1 נגד נבחרת הונדורס במשחק ידידות. ריאל אסטלי אליפות ניקרגואה (5): 2019/2020, 2019/2020 אפרטורה, 2020/2021 אפרטורה, 2022/2023 קלאוסורה, 2022/2023 אפרטורה הרולד מדינה, באתר Transfermarkt הרולד מדינה, באתר Soccerway הרולד מדינה, באתר WorldFootball.net הרולד מדינה, באתר National Football Teams הרולד מדינה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הרולד מדינה".
טלסקופ החלל FUSE

FUSE ‏( Far Ultraviolet Spectroscopic Explorer) היה טלסקופ החלל בתחום אולטרה סגול. הלוויין שוגר בשנת 1999 ופעל עד לשנת 2007. הטלסקופ היה רגיש לתחום של 90.5–119.5 ננומטר. הפרויקט היה חלק של פרויקט נאס"א Origins Program. המטרה הייתה לבדוק ולחקור שרידי דאוטריום שנוצרו אחרי המפץ הגדול. תוכנית מחקרית נוהלה על ידי צוות של אוניברסיטת ג'ונס הופקינס. בפרויקט השתתפו מדעני מקנדה וצרפת בנוסף לצוות אמריקאי. טלסקופ בתחום זה שוגר בשנת 1970 כ- Copernicus (OAO-3). המכשיר הנוכחי היה רגיש פי-10,000. הלוויין היה מתוכנן לעבודה במשך 3.5 שנים. בתקופה זו 50% מהזמן הוקדשו למחקרים של צוות הפרויקט ו-50% למדענים אחרים. החל מ-1 באפריל 2003 הוא היה פתוח למדענים שהצעות מחקר היו נראים מעניינים לצוות נאס"א. הלוויין היה מצויד ב-4 מראות טלסקופ בקוטר 35-39 ס"מ, מערכת שליטה על המסלול, פאנל סולארי, אנטנות ומערכות תקשורת. בשנת 2001 החלו להתרחש בעיות טכניות בציודים השונים. צוות בקרה הצליח להתגבר על מספר תקלות והיה ניתן להמשיך בניצול הטלסקופ. בשנת 2004 הוא לא היה בניצול תקופה ארוכה אך בסופו של דבר צוות קרקע הצליח להחזיר אותו לעבודה. אחרי תקלה שהתרחשה ביולי 2007 וניסיונות להתגבר על השלכותיה בהמשך השנה פעילות הופסקה. על בסיס מידע שהתקבל נכתבו כ-400 מאמרים מדעים. ניסיון שנצבר על ידיד מהנדסים קנדים איפשר להם לשפר יכולות ציוד שהותקן בהמשך בטלסקופ החלל ג'יימס וב. מדיה וקבצים בנושא טלסקופ החלל FUSE בוויקישיתוף אתר האינטרנט הרשמי של טלסקופ החלל FUSE (באנגלית) דף משימה באתר אוניברסיטה ג'ון הופקינס דף משימה באתר Institut d'Astrophysique de Paris טלסקופ החלל FUSE, באתר אנציקלופדיה בריטניקה (באנגלית) תיאור טכני
סיאנג צ'נתיאה

סיאנג צ'נתיאה (בקמרית: សៀង ចន្; נולד ב-9 בספטמבר 2002 בקמבודיה) הוא כדורגלן קמבודי המשחק בעמדת החלוץ בקבוצת א-שחאניה מליגת המשנה הקטרית, בהשאלה מבואונג קט אנגקור, ובנבחרת קמבודיה. צ'נתיאה גדל באקדמיית באטי. בשנת 2020 החל לשחק בקבוצה הבוגרת של בואונג קט אנגקור מליגת העל הקמבודית. ב-25 ביולי 2023 הושאל למשך עונת 2023/2024 לא-שחאניה מליגת המשנה הקטרית. ב-6 ביוני 2019 ערך צ'נתיאה את הופעת הבכורה שלו בנבחרת קמבודיה, בניצחון 2-0 על נבחרת פקיסטן במסגרת מוקדמות מונדיאל 2022. סיאנג צ'נתיאה, באתר Transfermarkt סיאנג צ'נתיאה, באתר National Football Teams סיאנג צ'נתיאה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיאנג צ'נתיאה".